হৃদরোগে আক্রান্ত হয়েই মৃত্যু হয়েছে ঐত্রেয়ীর। আমরিতে মৃত শিশুর ময়নাতদন্তের রিপোর্টে এমনটাই জানানো হয়েছে। রিপোর্ট হাতে পেয়েছে পুলিস। ময়নাতদন্তকারী চিকিত্সকরা জানাচ্ছেন, দু’বছরের ঐত্রেয়ীর মৃত্যু হয়েছে হৃদরোগে আক্রান্ত হয়েই।
 নিজস্ব প্রতিবেদন:  হৃদরোগে আক্রান্ত হয়েই মৃত্যু হয়েছে ঐত্রেয়ীর। আমরিতে মৃত শিশুর ময়নাতদন্তের রিপোর্টে এমনটাই জানানো হয়েছে। রিপোর্ট হাতে পেয়েছে পুলিস। ময়নাতদন্তকারী চিকিত্সকরা জানাচ্ছেন, দু’বছরের ঐত্রেয়ীর মৃত্যু হয়েছে হৃদরোগে আক্রান্ত হয়েই। আড়াই বছরের ঐত্রেয়ীর মৃত্যুকে কেন্দ্র করে কাঠগড়ায় আমরি হাসপাতাল। হাসপাতালের বিরুদ্ধে চিকিত্সায় গাফিলতি এবং উদাসীনতার অভিযোগ তুলেছে মৃত শিশুর পরিবার। প্রশ্ন উঠছিল, মৃত শিশুর হার্টে কোনও সমস্যা ছিল কি না। সেই প্রশ্নের উত্তর পেতে কলকাতা মেডিক্যাল কলেজের দ্বারস্থ হয়েছিল কলকাতা পুলিস। কলকাতা মেডিক্যাল কলেজে মৃত শিশুর হৃদপিণ্ডের টিস্যুর নমুনা পাঠিয়েছে পুলিস। ওই টিস্যু নমুনার 'হিস্টোপ্যাথোলজিক্যাল' টেস্ট করা হয় কলকাতা মেডিক্যাল কলেজে।